**РЕПУБЛИКА БЪЛГАРИЯ**

**ЧЕТИРИДЕСЕТ И ЧЕТВЪРТО НАРОДНО СЪБРАНИЕ**

**КОМИСИЯ ПО ЗЕМЕДЕЛИЕТО И ХРАНИТЕ**

**НЕЧЕТЕНИ ТЕКСТОВЕ В ПЛЕНАРНА ЗАЛА НА ЗАСЕДАНИЕ, ПРОВЕДЕНО НА 11.01.2018 ГОДИНА (ЧЕТВЪРТЪК)**

**Д О К Л А Д**

***Относно:* Законопроект за изменение и допълнение на Закона за посевния и посадъчния материал, № 702-01-22, внесен от Министерски съвет на 29 септември 2017 г., приет на първо гласуване на 26 октомври 2017 г.**

***Проект!***

***Второ гласуване***

**З А К О Н**

**за изменение и допълнение на**

**Закона за посевния и посадъчния материал**

(обн., ДВ, [бр. 20](apis://Base=NORM&DocCode=402480527&Type=201/) от 2003 г.; изм., [бр. 27](apis://Base=NORM&DocCode=402480630&Type=201/) от 2005 г., [бр. 30](apis://Base=NORM&DocCode=402480697&Type=201/) и [97](apis://Base=NORM&DocCode=4024808036&Type=201/) от 2006 г., [бр. 36](apis://Base=NORM&DocCode=4024808043&Type=201/) и [43](apis://Base=NORM&DocCode=4024810025&Type=201/) от 2008 г., [бр. 25](apis://Base=NORM&DocCode=4024810041&Type=201/) и [41](apis://Base=NORM&DocCode=4024811008&Type=201/) от 2010 г., [бр. 8](apis://Base=NORM&DocCode=4024811039&Type=201/) и [39](apis://Base=NARH&DocCode=4024816028&Type=201/) от 2011 г., бр. 28 от 2016 г. и бр. 58 от 2017 г.)

**Комисията подкрепя текста на вносителя за наименованието на закона.**

**§ 3.** В чл. 8 думата „одобрени“ се заменя с „получили разрешение“.

**Комисията подкрепя текста на вносителя за § 3, който става § 5.**

**§ 6.** В чл. 11 се правят следните изменения и допълнения:

1. В ал. 2 думите „одобрените лаборатории“ се заменят с „лабораториите по ал. 1“.

2. В ал. 3 думите „одобрените лаборатории“ се заменят с „лабораториите по ал. 1”, а накрая се поставя запетая и се добавя „който не може да е по-кратък от 10 дни“.

**Комисията подкрепя текста на вносителя за § 6, който става § 8.**

**§ 7.** В чл. 28 се правят следните изменения:

1. Алинея 1 се изменя така:

„(1) Производство на посевен и посадъчен материал могат да извършват лица, регистрирани като земеделски стопани по реда на наредбата по § 4 от преходните и заключителните разпоредби на Закона за подпомагане на земеделските производители и сключили договор с притежателя на сертификат, когато сортът е защитен.“

2. Алинеи 2 и 3 се отменят.

3. Алинеи 4 и 5 се изменят така:

„(4) Изпълнителната агенция по сортоизпитване, апробация и семеконтрол поддържа на интернет страницата си публичен национален електронен регистър на лицата, които търгуват с посевен и/или посадъчен материал.

(5) Редът за регистрация по ал. 4 се определя с наредба на министъра на земеделието, храните и горите.“

4. В ал. 6 думите „за издаване на разрешение по ал. 1 и“ се заличават.

**Комисията подкрепя текста на вносителя за § 7, който става § 12.**

**§ 10.** В чл. 70 ал. 1 се изменя така:

„(1) Който произвежда посевен и/или посадъчен материал в нарушение на чл. 28, ал. 1, се наказва с глоба от 500 до 2000 лв.“

**Комисията подкрепя текста на вносителя за § 10, който става § 22.**

**§ 11.** В чл. 71, ал. 1 думите „чл. 28, ал. 3” се заменят с „чл. 28, ал. 4”.

**Комисията подкрепя текста на вносителя за § 11, който става § 23.**

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**Комисията подкрепя текста на вносителя за наименованието на подразделението.**

**ПРЕДСЕДАТЕЛ НА КОМИСИЯТА**

**ПО ЗЕМЕДЕЛИЕТО И ХРАНИТЕ:**

**ДЕСИСЛАВА ТАНЕВА**